A kurzus kódja(i): BBN-ETI-375	
A kurzus megnevezése: Élni és halni hagyni – alkalmazott etika	
A kurzus megnevezése angolul: Living and Letting Die – Applied ethics	
A kurzus előadója: Réz Anna	

Az oktatás célja: Az alkalmazott etika körébe tartozik minden olyan vizsgálódás, amely a filozófiai etika módszereivel ad válaszokat olyan erkölcsi kérdésekre, amelyek a mindennapok személyes életvezetése során; egyes szakmák, hivatások művelése során; illetve az egész társadalmat érintő kérdésekben, sok esetben az állami és nemzetközi szabályozással kapcsolatban felmerülnek. A kurzus során először a normatív etika főbb alapfogalmait és elméleteit járjuk körül, majd a hallgatók által választott öt alkalmazott etikai kérdéskört dolgozunk fel. A kurzus célja annak feltárása, milyen jellegű empirikus tudás szükséges egy alkalmazott etikai probléma adekvát tárgyalásához; a normatív etikai elméletek és az alkalmazott etika kapcsolatának feltárása; a normatív elméletek alkalmazása az alkalmazott területeken.

A tantárgy tartalma:
Választható témakörök:
•	abortusz
•	állati jogok
•	bevándorlás
•	bioetika (klónozás, eutanázia stb.)
•	globális felmelegedés
•	mesterséges intelligencia (önvezető autók, robotika, big data felhasználása stb.) 
•	pornográfia
•	pozitív diszkrimináció
•	prostitúció
•	rasszizmus
•	szexizmus
•	szólásszabadság	

A kurzus számonkérési és értékelési rendszere:

Aktív részvétel az órai munkában: 15%
Írásos feladatok év közben: 50%
Egyéni vagy csoportos kutatómunka: 35%

90-100% jeles
80-90% jó
65-80% közepes
50-65% elégséges
0-50% elégtelen	

Irodalom: 
Dworkin, Ronald: A nők és a pornográfia. Fordította: Heil Tamás. Café Bábel 11-12. szám
(1994), 33–41. o.
Kis János: Abortusz: újabb érvek és ellenérvek. Café Bábel 11-12. szám (1994), 11-32.o.
Kis János: Szólásszabadság és náci beszéd. In Kis János: Az állam semlegessége. Pesti Kalligram, 2015, 341-368.o. 
Kovács József: Eutanázia és bioetika. Világosság, 1995/7, 28-40. o.
Kovács József: Környezeti etika. Világosság 2008/9-10., 75–108. o.
MacKinnon, Chaterine A.: Vita a pornográfiáról (Dworkin viszontválaszával). Fordította:
Heil Tamás. Café Bábel 11-12. szám (1994), 34–38. o.
Sinden, Amy: Klímaváltozás és emberi jogok. Fordította: Kiss Dávid. Fundamentum 2008/1,
5–16. o.
Michael Sandel: Mi igazságos… és mi nem? Ford.: Felcsuti Péter. Corvina Kiadó, Budapest, 2012.
Singer, Peter: Minden állat egyenlő. Fordította: Körmendy Pál és Mund Katalin. In Lányi
András – Jávor Benedek (szerk.): Környezet és etika, 39–56. o. L’Harmattan Kiadó, 2005,
Budapest.
(A szakirodalom a választott témák függvényében a kurzus során kerül kiválasztásra.)